શાળાનું શૈક્ષણિક વર્ષ જૂનથી શરૂ થાય છે અને સમગ્ર વર્ષમાં બે સત્ર હોય છે.શાળાનું પ્રથમ સત્ર જૂન થી ઓકટોબર અને બીજું સત્ર નવેમ્બર થી એપ્રિલ સુધીનું હોય છે. વાર્ષિક પરીક્ષાનું પરિણામ આવી ગયા પછી વાલીઓએ પોતાના બાળકોને આ શાળામાં દાખલ કરવા માટે પ્રવેશ ફોર્મ શાળા પાસેથી લેવાનું હોય છે. ફોર્મ ભરી શાળામાં પરત સોંપવામાં આવે ત્યારે તેની યોગ્ય તપાસ કરી વિદ્યાર્થીઓને પ્રવેશ આપવામાં આવે છે. જયારે ફોર્મ ભરવામાં આવે ત્યારે ફોર્મની સાથે છેલ્લી શાળા છોડયાના પ્રમાણપત્રની એક નકલ, છેલ્લી પરીક્ષાના પરિણામની એક નકલ અને બે ફોટોગ્રાફ આપવાનાં હોય છે. પ્રવેશ મળે ત્યારે શાળા છોડયાનું અસલ પ્રમાણપત્ર અને જરૂરી ફી ભરવાની હોય છે..